|  |  |
| --- | --- |
| ANTALICZ NELLI  Geológus Osztatlan, 13. félév  Eötvös Loránd Tudományegyetem Természettudományi Kar |  |

Témavezető:

|  |
| --- |
| Pogácsás György  egyetemi docens, ELTE TTK |

3 dimenziós szeizmikus mérési eredmények felhasználása a feltöltődéstörténet vizualizációjához a Paleogén- medence centrális részén

A Közép- Magyarországi Lineamens és a Tóalmás- Balaton vonal között található ún. Közép- Magyarországi Nyírási Zóna területén lemért 3 dimenziós szeizmikus tömbön, egy rutinszerűen viszonylag ritkán alkalmazott módszerrel végeztem 3 dimenziós rekonstrukciót a pannon rétegek lerakódásának szimulálására. Az általam vizsgált területen a delta- síksági, fluviatilis, illetve terresztrikus, többnyire törmelékes pannon képződmények eróziós diszkordanciával, kvázi vízszintesen települnek a középső- miocén üledékekre. Ez lehetőséget nyújtott arra, hogy a szeimikus reflexiókat az OpendTect és a SeisWorks programok segítségével követni, és értelmezni tudjam. A TDQ program segítségével idő- mélység konverziót végeztem, ami alapján ezek tengerszint alatti mélységét is meg lehetett határozni. Ezek alapján, a fent említett műveletekkel párhuzamosan, összevetettem a szeizmikus reflexiós képet a kutatási területemen mélyült fúrásokban azonosított litológiai változásokkal. Végezetül az általam szerkesztett felületeket a GeoProbe program segítségével vizualizáltam, és rekonstruáltam a feltöltődés menetét a pannon üledékképzódési ciklus során.